Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: ipari és szolgáltató tevékenységekrõl, valamint a telepengedélyezési eljárásról szóló 80/1999. (VI. 11.) Korm. rendelet.
Paragraph Index: 345

ipari és szolgáltató tevékenységekrõl, valamint a telepengedélyezési eljárásról szóló 80/1999. (VI. 11.) Korm. rendelet. Eszerint a már mûködõ vállalkozások kötelesek 180 napon belül telepengedélyt kérni. A rendeletben szabott határidõt ezt követõen többször módosították, elõször 2001. június 30. napjáig, majd 2002. december 31. napjáig tolták ki azt. Az országgyûlési biztosokhoz az új jogszabály hatálybalépését követõen is sok beadvány érkezett. A panaszosok a szomszédságukban mûködõ zajos, poros, bûzös, erõs rezgést okozó stb. tevékenységet, valamint a hatósági eljárásokat, illetve azok elmulasztását vagy elhúzódását kifogásolták. Érkeztek azonban panaszok az új jogszabály által elõírt engedélyezési eljárás miatt is. Az újabb panaszok ügyében az országgyûlési biztos 2002 nyarán rendelt el vizsgálatot a jogbiztonsághoz, a tulajdonhoz és a jogorvoslathoz fûzõdõ, továbbá a vállalkozáshoz való jog, valamint az egészséges környezethez való alkotmányos jog érintettsége miatt. Az országgyûlési biztos az átfogó vizsgálat során figyelembe vette az Alkotmánybíróságnak az 10011/B/1999. sz. határozatában kifejtett álláspontját, a Fõvárosi Fõügyészségnek a fõvárosi kerületi jegyzõk által folytatott telepengedélyezési eljárásai törvényességi átfogó vizsgálatának megállapításait, a közigazgatási hivatalok által adott tájékoztatásokat, valamint a korábbi jelentések megállapításait, köztük a vendéglátó-egységek környezetében élõket zavaró zajos, bûzös mûködést sérelmezõ panaszok alapján tartott átfogó vizsgálata megállapításait. A Közép-Duna-völgyi Környezetvédelmi Felügyelõség eljárásával szemben több kifogás merült fel az illetékességi területéhez tartozó jegyzõktõl. Ezt támasztja alá a Fõvárosi Fõügyészség törvényességi vizsgálata is, amikor megállapította, hogy az elsõ fokú környezetvédelmi hatóság rendszeresen a jegyzõ által megjelölt 15 napos válaszadási határidõn túl, de még a Kvtv. 92. § (1) bekezdésében meghatározott 30 napot is túllépve adta meg szakhatósági állásfoglalását. Megállapította az országgyûlési biztos, hogy a Közép-Duna-völgyi Környezetvédelmi Felügyelõséghez a jegyzõk sokszor rendkívül hiányosan küldik meg a kérelmet a szakhatósági állásfoglalás megadásához. A kormányrendeletben felsorolt mellékletek hiányoznak, a kérelmekbõl nem derül ki, hogy milyen a folytatni kívánt tevékenység környezete. Az országgyûlési biztos ezért szükségesnek látta a kormányrendelet módosítását, illetõleg kiegészítését azzal, hogy a telepengedély iránti kérelem kötelezõ melléklete legyen egy helyszínrajz is, amelybõl kitûnik a telephely környezetében lévõ ingatlanok elhelyezése és funkciója. A vizsgálat során felmerült a kérdés, hogy a szükséges költségekre miért nem részesülnek a szakhatóságok az igazgatási szolgáltatási díjból. A vizsgált panaszok közül többnél az állapította meg az országgyûlési biztos, hogy a jegyzõk a környezetben élõk panaszára nem indították meg a már mûködõ, telepengedéllyel nem rendelkezõ vállalkozások esetében a telepengedélyezési eljárást arra hivatkozva, hogy a kormányrendelet 2002 december 31-ig ír elõ határidõt a telepengedély megkérésére, és így nincs hatáskörük intézkedni. A kormányrendelet nem ad arra vonatkozóan útmutatást, hogy van-e jogkövetkezménye a határidõ elmulasztásának. Figyelembe véve a kormányrendelet elõírásait, mely szerint jogerõs telepengedély nélkül a tevékenységet megkezdeni, folytatni, illetve módosítani nem lehet, az országgyûlési biztos arra a következtetésre jutott, hogy az ilyen vállalkozások szabálytalanul fognak mûködni. Ezért az országgyûlési biztos szükségesnek tartotta a kormányrendelet kiegészítését oly módon, hogy a jegyzõnek ezekben az esetekben azonnali hatályú intézkedési kötelezettsége legyen. Az egyik ügy vizsgálata során az országgyûlési biztos megállapította, hogy a kormányrendelet nem ad lehetõséget az eljáró hatóságok és a közremûködõ szakhatóságok számára, hogy a környezet zavaró tevékenységet idõbeli korlátok közé szorítsák. Hasonlóan az üzletek mûködési rendjérõl szóló jogszabály módosítási indítványához, szükségesnek vélte a telepengedély alapján gyakorolható tevékenységek esetében is a mûködtetés idõkorlátai megállapíthatóságának szabályozását. A kormányrendelet nem jogosítja fel a jegyzõt arra sem, hogy a telepengedély érvényességét határozott idõben (illetõleg ideiglenes jelleggel) állapítsa meg. Az országgyûlési biztos azonban szükségesnel tartotta a rendelet ilyen tartalmú kiegészítését, igazodva a különbözõ ágazati jogszabályok (Étv., kvtv.) rendelkezéseihez is. Azokban az esetekben pedig, amikor a környezetvédelmi szempontoknak megfelelõ végleges álláspont kialakításához próbaüzem engedélyezése indokolt lenne, a biztos szerint meg kellene adni az ideiglenes telepengedély kiadásának lehetõségét is. Az eljáró jegyzõk különbözõ módon értelmezik a kormányrendelet 7. § (2) bekezdésében foglaltakat, és ezért az eljáró hatóságok nem tekintik ügyfélnek az eljárásba egyébként bevont szomszédokat. A közigazgatási hivatalok tájékoztatása szerint azonban a gyakorlatban a jegyzõk általában küldenek határozatot a szomszédoknak. A Legfelsõbb Bíróság a Kf.IV.39.551/2001/5. sz. ítéletében kifejtette, hogy az ügyfél és a kötelezõ kézbesítés fogalmát nem lehet azonosnak tekinteni. Építésügyben ügyfél lehet az is, akinek ugyan nem kötelezõ a határozatot kézbesíteni, de a külön jogszabály értelmében az ügy a jogát vagy jogos érdekét érinti, bár az ingatlana nem közvetlenül szomszédos az építkezéssel érintett ingatlannal. Az általános és különös jogszabály összevetése, valamint az ágazati minisztérium és a Legfelsõbb Bíróság ítéletében kifejtettek miatt az országgyûlési biztos különösen fontosnak tartotta, hogy a kormányrendelet irányt mutasson arra vonatkozóan, hogy kit kell ügyfélnek tekinteni az eljárásban, kinek a jogát, jogos érdekét érinti a telepengedély. Megállapította továbbá, hogy számtalan esetben az építésügyi hatóság eljárása miatt keletkeznek a panaszosok problémái.

Source: https://magyarkozlony.hu/hivatalos-lapok/8039bfe0f40276fecc23262d919aa7c1d80a9e23/dokumentumok/39e812c3fbf1ff2c517187a4321c7fadafe02615/letoltes